নেষ্ট ফাউণ্ডেইশ্যনৰ উদ্যোগত শিৱসাগৰত বিশ্ব খিলঞ্জীয়া লোকৰ আন্তঃৰাষ্ট্ৰীয় দিৱস উদযাপন। ফটো : ডেম্বিৰাম পাংগিং।
নেশ্যনেল এডুকেইশ্যনেল ছ'চিয়েল এণ্ড ট্ৰেডিশ্যনেল ন'লেজ ফাউণ্ডেইশ্যন, চমুকৈ নেষ্ট (NEST Foundation)ৰ উদ্যোগত অলপতে শিৱসাগৰত বিশ্ব খিলঞ্জীয়া লোকৰ আন্তঃৰাষ্ট্ৰীয় দিৱস উদযাপন হৈ যায়।
যোৱা ৯ আগষ্টত গড়গাওঁ মেছ-কছাৰী সমাজৰ নামঘৰ প্ৰাংগণত এই দিৱসটো উপলক্ষে এটা দিনটীয়া কাৰ্য্যসূচী লোৱা হয়। অনুষ্ঠানটো আয়োজনত সহযোগ কৰে গুৱাহাটী য়ু এন আৰ চি, এন ই আৰু গড়গাওঁ মেছ-কছাৰী আত্মসহায়ক গোটে।
অনুষ্ঠানটোত অসম সাহিত্য সভাৰ অ' এন জি চি শাখাৰ সভাপতি, কবি তুলিকা চেতিয়া য়েইন, শিৱসাগৰ জনজাতীয় মহিলা সমিতিৰ কাৰ্য্যবাহী সভানেত্ৰী বিদ্যা পাতিৰি, শিমলুগুৰি উচ্চতৰ মাধ্যমিক বিদ্যালয়ৰ অৱসৰপ্ৰাপ্ত অধ্যক্ষ ৰেণু দৈমাৰী মেছ প্ৰমুখ্যে সমাজ, সাহিত্যৰ কেইবাজনো বিশিষ্ট ব্যক্তি উপস্থিত থকাৰ লগতে বিভিন্নজনে দিৱসটোৰ তাৎপৰ্য্য আৰু বৰ্তমান খিলঞ্জীয়াসকলৰ অৱস্থাক সামৰি ভাষণ দিয়ে।
মন কৰিব লগীয়া যে শিৱসাগৰত নেষ্ট ফাউণ্ডেইশ্যনে বিভিন্ন সামাজিক কাম-কাজ কৰি আহিছে, বিশেষকৈ জনজাতীয় লোকসকলক সামাজিকভাৱে আগুৱাই আনিবলৈ এই বেচৰকাৰী সংস্থাটোৱে নিঃস্বাৰ্থভাৱে কাম কৰি আহিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
